Martin Karplus

Martin Karplus (* 15. marec 1930, Viedeň, Rakúsko) je americký teoretický chemik, nositeľ Nobelovej ceny za chémiu.

Životopis 
Narodil sa v rakúskej Viedni. Ešte keď bol dieťaťom, jeho rodina v marci 1938, niekoľko dní po nacistickom anšluse, utiekla z Rakúska. Potom strávil niekoľko mesiacov vo švajčiarskom Zürichu a vo francúzskom La Baule, následne rodina emigrovala do USA.

V roku 1950 získal bakalársky titul na Harvard University, potom pokračoval v štúdiu na California Institute of Technology. V roku 1953 získal pod vedením Linusa Paulinga titul Ph.D. V rokoch 19531955 bol pod vedením Charlesa Coulsona postdoktorandom na Oxfordskej univerzite. V rokoch 19601967 učil na University of Illinois at Urbana-Champaign a na Columbia University, následne odišiel na Harvard.

Jeho vedecká práca zasahuje do rôznych oblastí fyzikálnej chémie, napríklad NMR spektroskopie, chemickej dynamiky, kvantovej chémie a hlavne do oboru molekulárnej dynamiky, konkrétne simulácií biomolekúl.

V roku 2013 získal Nobelovu cenu za chémiu, spoločne s Michaelom Levittom a Ariehom Warshelom.

Iné projekty

Externé odkazy 
 Zoznam publikácií 
 Stručný profil na stránkach Harvardovej univerzity

Zdroj 

Nositelia Nobelovej ceny za chémiu
Nositelia Nobelovej ceny z USA
Rakúski nositelia Nobelovej ceny
Členovia Kráľovskej spoločnosti
Členovia United States National Academy of Sciences
Chemici USA
Rakúski chemici
Osobnosti USA židovského pôvodu
Chemici židovského pôvodu
Vysokoškolskí pedagógovia USA
Absolventi California Institute of Technology
Absolventi Harvard University
Naturalizované osobnosti USA
Vyučujúci na Columbia University
Vyučujúci na Harvard University
Členovia American Academy of Arts and Sciences
Osobnosti z Viedne